ส่องกลุ่มสื่อเม็ดเงินโฆษณายังชะลอตัวแนะลงทุนหุ้นสื่อทีวีดิจิทัลยังโตโดดเด่น
โบรกฯส่องกลุ่มสื่อ(MEDIA) เม็ดเงินโฆษณาเดือน มิ.ย.15 ยังคงหดตัว เทียบช่วงเดียวกันของปีก่อนติดต่อกันเป็นเดือนที่ 19 สถานการณ์โดยรวมใกล้เคียงกับเดือนก่อนหน้า คือ เม็ดเงินโฆษณา (ไม่รวมทีวีดิจิทัล) หดตัว 9% เทียบช่วงเดียวกันของปีก่อน ในขณะที่เม็ดเงินโฆษณาทีวีดิจิทัลเติบโตแข็งแกร่งกว่า 550% เทียบช่วงเดียวกันของปีก่อนราคาหุ้นในกลุ่ม Media อ่อนตัวลงสะท้อนภาวะอุตสาหกรรมที่ยังไม่ฟื้นตัวในช่วงนี้เรามองเป็นโอกาสเข้าลงทุนหุ้นที่คาดว่าจะเติบโตโดดเด่นตามการเติบโตของธุรกิจสื่อทีวีดิจิทัล เช่น WORK, GRAMMY, RS และ TVT
20 ก.ค. 2558

บล.โนมูระ พัฒนสิน ระบุในบทวิเคราะห์วันนี้ (20 ก.ค.) ว่า กลุ่มสื่อ(MEDIA) เม็ดเงินโฆษณาเดือน มิ.ย.15 ยังคงหดตัว เทียบช่วงเดียวกันของปีก่อนติดต่อกันเป็นเดือนที่ 19 สถานการณ์โดยรวมใกล้เคียงกับเดือนก่อนหน้า คือ เม็ดเงินโฆษณา (ไม่รวมทีวีดิจิทัล) หดตัว 9% เทียบช่วงเดียวกันของปีก่อน
ในขณะที่เม็ดเงินโฆษณาทีวีดิจิทัลเติบโตแข็งแกร่งกว่า 550% เทียบช่วงเดียวกันของปีก่อนราคาหุ้นในกลุ่ม Media อ่อนตัวลงสะท้อนภาวะอุตสาหกรรมที่ยังไม่ฟื้นตัวในช่วงนี้เรามองเป็นโอกาสเข้าลงทุนหุ้นที่คาดว่าจะเติบโตโดดเด่นตามการเติบโตของธุรกิจสื่อทีวีดิจิทัล เช่น WORK, GRAMMY, RS และ TVT
โดยยังเชื่อว่าเมื่อสถานการณ์การใช้งบโฆษณากลับสู่ภาวะปกติเม็ดเงินจะไหลไปยังช่องทีวีที่มีเรทติ้งสูงเหล่านี้ซึ่งมีข้อได้เปรียบทีวีอนาล็อกช่องเดิมจากอัตราค่าโฆษณาที่ต่ำกว่า 10 เท่าตัว ยังเลือก GRAMMY เป็นหุ้น Top pick ของกลุ่มฯ จากการเป็นผู้เชี่ยวชาญในการผลิตคอนเทนต์แต่ราคาหุ้นกลับยังสะท้อนโอกาสเติบโตจากทีวีดิจิทัลน้อยที่สุด